**Molėtų rajono Joniškio mokyklos-daugiafunkcio centro 2018/ 2019 m.m.**

**veiklos kokybės įsivertinimo ataskaita**

Mokyklos veiklos kokybės įsivertinimas buvo atliktas vadovaujantis Bendrojo lavinimo mokyklos veiklos kokybės įsivertinimo rekomendacijomis, patvirtintomis Lietuvos Respublikos švietimo ir mokslo ministro 2016 m. kovo 29 d. įsakymu Nr. V-267. Mokyklos veiklos kokybė s auditą atliko direktoriaus 2018 -09 -03 įsakymu Nr.V-111 sudaryta veiklos įsivertinimo darbo grupė:

1. Janina Girulskienė, grupės pirmininkė, mokyklos direktorė
2. Daiva Kaselienė, biologijos mokytoja
3. Edita Žilinskaitė-Pukėnienė, anglų kalbos mokytoja
4. Lionė Jurkevičienė, istorijos ir pilietinio ugdymo mokytoja
5. Vaidas Jamantas, tikybos mokytojas

**Veiklos kokybės įsivertinimo tikslai ir uždaviniai:**

**2018/2019 m.m. veiklos prioritetinė sritis**: kiekvieno mokinio pažanga, kuriant pokyčiams palankią ugdymosi aplinką, kurioje mokinys jaustųsi saugus ir pasitikintis savimi bei kitais.

**Pasirinkta įsivertinimo sritis**: ugdymo(si) aplinkos.

**Įsivertinimo tikslas**: išsiaiškinti mokymosi aplinkų pritaikymo ir puošimo mokinių darbais efektyvumą ir lygį.

**Dalyviai**: 1-10 kl. mokiniai, mokytojai

**Veiklos kokybės įsivertinimo metu išanalizuoti:** srities 3.Ugdymosi aplinkos, temos 3.1.Įgalinanti mokytis fizinė erdvė rodiklį 3.1.3. Aplinkų bendrakūra (mokinių įtraukimas ir mokinių darbų demonstravimas).

**Veiklos kokybės įsivertinimo metu taikytas** anketavimas. Dalyvavo 100 proc. ( 34 iš 34) mokinių.

**Anketavimo rezultatai:**

**MOKINIŲ atsakymai**

Mokinių įtraukimas:

50 proc. mokinių jaučiasi mokyklos kūrėjais ir šeimininkais. (44 proc. - ne, 6 proc.- neturi nuomonės ).

94 proc. mokinių mano, kad mokytojai įtraukia mokinius į klasės ir bendrų mokyklos erdvių projektavimą, įrengimą, dekoravimą. (3 proc. – ne, 3 proc. – neturi nuomonės).

91 proc. mokinių vertina bendrą kūrimą kaip galimybę būti ir veikti kartu, kurti ir įgyvendinti kūrybinius sumanymus ( 6 proc. –ne, 3 proc. – neturi nuomonės).

62 proc. mokinių patinka prisiimti atsakomybę už papuoštą aplinką, įgyti patirties ir gebėjimų (29 proc. – ne, 9 proc. – neturi nuomonės).

Mokinių darbų demonstravimas:

97 proc. mokinių mato, kad mokyklos patalpos dekoruojamos mokinių darbais (3 proc. neturi nuomonės).

82 proc. mokinių vertina ir domisi draugų darbais (18 proc. - ne).

88 proc. mokinių saugo savo ir kitų darbus (12 proc. - ne).

82 proc. mokinių mano, kad pasimoko iš kitų darbų (2 proc. – ne, 12 proc. – neturi nuomonės).

74 proc. mokinių piešė piešinius, gamino darbelius, kurie buvo eksponuojami.

62 proc. mokinių ruošėsi mokyklos šventėms, prisidėjo prie salės ir koridorių dekoravimo.

68 proc. mokinių tvarkė mokyklos aplinką.

Patarimai ką tobulinti:

15 proc. mokinių norėtų atnaujinti žaidimų aikštelę.

12 proc. mokinių norėtų įrengti daugiau vietų atsisėsti.

3 proc. siūlo perdažyti sienas.

70 proc. nieko keisti nesiūlo.

**Veiklos kokybės įsivertinimo išvados:**

**Mokinių įtraukimas (3)** - 74 proc. mokinių mano, kad mokytojai įtraukia mokinius į klasės ir bendrų mokyklos erdvių projektavimą, įrengimą, dekoravimą; šie mokiniai jaučiasi mokyklos kūrėjais ir šeimininkais, jie vertina bendrakūrą kaip galimybę būti ir veikti drauge, kurti ir įgyvendinti kūrybinius sumanymus, prisiimti atsakomybę, įgyti patirties ir gebėjimų.

**Mokinių darbų demonstravimas (4)** - 87 proc. mokinių mato, kad mokyklos erdvės skirtos ekspozicijoms dekoruojamos mokinių darbais. Jie vertina, domisi, saugo savo ir kitų darbus, mokosi iš jų.

68 proc. mokinių prisidėjo prie mokyklos aplinkų gražinimo.

30 proc. mokinių turi pasiūlymų dėl mokyklos gražinimo.

**Rekomendacijos pagal žemiausias vertes:**

1. Ugdyti mokinių atsakomybę ir pasididžiavimą savo mokyklos erdvėmis, aktyviau ir įvairesniais metodais įtraukiant juos į bendrakūrą.
2. Ugdyti pagarbą kitų darbui ir drąsinti veikti savo ir kitų labui.